Gullsnitt

Gullsnitt, tidligere kjent som Utsnitt, ble etablert i 1994 av fotograf Erik Fuglseth, som var daværende styreleder i Norske Reklamefotografers Forening. 

I en moderne verden der mange tror de kan bli fotografer etter å ha sett en kort film på YouTube og kjøpt seg et kamera, noe som ofte resulterende i generisk innhold som kunder feilaktig anser som godt, står Gullsnitt som et faglig godt motstykke. Her er det fotografhåndverket som står i sentrum. For selv om holdningen til fotografiet har endret seg, har nemlig ikke faget endret seg, og det er nettopp solid håndverk og kreative løsninger som blir hedret i Gullsnitt. Derfor har konkurransen etablert seg som den eneste og viktigste arenaen for kommersielt fotografi i Norge.

 Historie 
Konkurransen oppsto som en respons på at Gullblyanten sluttet å anerkjenne fotografi i sin konkurranse. Frem til 1994 hadde Gullblyanten en egen kategori for fotografi, men da denne ble fjernet, måtte de kommersielle fotografene og NRF finne nye måter å fremheve reklamefotografi på. Styret i Utsnitt engasjerte den gang da reklamebyrået Leo Burnett til å utvikle en trykksak for å markedsføre den nye konkurransen, «Utsnitt». Formålet med konkurransen var å vise et representativt utvalg av hva reklamefotografene arbeidet med. Fuglseth hentet inspirasjon fra The Association of Photographers i England og deres årlige konkurranse, «The Awards». Utsnitt ble opprettet for å synliggjøre reklamefotografiet i Norge og var opprinnelig ment som en midlertidig løsning inntil fotografi igjen kunne bli en egen kategori i Gullblyanten. Selv om Gullblyanten lovet å inkludere alle premierte fotografiske arbeider i sin katalog, inneholdt den i 1994 bare blanke sider, noe som avslørte en manglende interesse for å anerkjenne fotografi som egen kategori. 

I 2009 gjennomgikk konkurransen en større make over, hvor den b.la skiftet navn fra Utsnitt til Gullsnitt. Profilen til Gullsnitt ble laget i samarbeid med designbyrået Anti.

I 2022 gjennomgikk konkurransen enda en make over, hovedsakelig på arrangements siden. Det yngre publikum syntes den gang da at selve arrangementet bar preg av å være for tradisjonelt, og trengte et løft. Guro Sommer og Trine Guttulsrød tok den gang på seg ansvaret om å modernisere arrangementet, og både deltakelse og entusiasmen rundt arrangementet i bransjen har siden skutt i været.

 Hederspris 

 2023 - Lisa Westgaard
 2022 - Knut Bry
 2016 - Isidor Åstrøm
 2015 - Erik Fuglseth
 2014 - Stein Dahlsrud

 Kategorier 
Kategoriene i Gullsnitt har endret seg i takt med bransjen. Pr. 2024 er kategoriene:

 Næringsliv
 Mat & Drikke
 Interiør & Arkitektur
 Mote
 Redaksjonelt
 Personlig Prosjekt
 Portrett
 Nykommer
 Musikk
 Produkt
 Livsstil

 Eksterne lenker 
 Hjemmeside

Kategori:Norske mediepriser
Kategori:Utmerkelser etablert i 1994